Lausunto poliisin palveluverkon kehittämisestä

KH	
	Poliisin hallintorakenneuudistuksen, Pora III, valtakunnallinen hanketyöryhmä pyytää lausuntoa esitettävistä muutoksista poliisin palveluverkkoon. Työryhmän on laatinut luonnoksen poliisin toimipisteiden sijoittumisen kriteereiksi  ja kriteerien mukaisesta palveluverkostosta. Luonnokset ovat esityslistan oheismateriaalina. 

Lausunnot pyydetään toimittamaan viimeistään maanantaina 14.1.2013. Kuntien osalta lausuntoa pyydetään niiltä kunnilta, joiden alueella poliisin palveluverkosto muuttuu. Muille kunnille materiaali toimitetaan tiedoksi. Virtain kaupunki on pyytänyt lisäaikaa lausunnon antamiseen 22.1.2013 saakka. 

Muuta taustatietoa poliisin hallintorakenneuudistuksesta on saatavilla sisäasiainministeriön verkkosivuilla www.intermin.fi kohdassa Kehittämishankkeet, Poliisin hallinnon uudistaminen.

	Valmistelija:	 hallintojohtaja ja hankepäällikkö

	Ehdotus:	Kaupunginhallitus pitää tärkeänä, että poliisipalvelut säilyvät Virroilla nykyisellään. Muistiossa todetaan, että poliisitoiminnan resurssit varmistetaan harvaan asutuilla alueilla. Muistion mukaan Virroilla poliisin toimipiste olisi säilymässä palvelupisteenä, mikä on hyvä asia. Karttaliitteen mukaan palvelupisteen henkilöstömäärä on 14 henkilöä. 

		Kaupunginhallitus toteaa lausuntonaan, että koska poliisin palvelupiste säilyy suunnitelman mukaan Virroilla nykyisellään, se osaltaan hyväksyy muistion. 

	Päätös: 	
		_________	

	Lisätietoja:	Hallintojohtaja Henna Viitanen, puh. (03) 485 1213, sähköposti: etunimi.sukunimi@virrat.fi